SKLEP SPLOŠNEGA SODIŠČA (pritožbeni senat)

z dne 12. maja 2014

Luigi Marcuccio

proti

Evropski komisiji

„Pritožba — Javni uslužbenci — Uradniki — Akt, izdan v odgovor na zahtevo za vložitev dokumenta v spis, ki je bil sestavljen za preučitev zahteve za priznanje, da je dogodek, ki se je zgodil tožeči stranki, nezgoda — Neobstoj akta, ki posega v položaj — Pripravljalni akt — Informativni akt — Člen 94(a) Poslovnika Sodišča za uslužbence — Pritožba, ki je delno očitno nedopustna in delno očitno neutemeljena“

Predmet:

Pritožba zoper sklep Sodišča za uslužbence Evropske unije (prvi senat) z dne 29. februarja 2012 v zadevi Marcuccio proti Komisiji (F‑3/11), s katero se predlaga razveljavitev tega sklepa.

Odločitev:

Pritožba se zavrne. Luigi Marcuccio nosi svoje stroške in stroške, ki jih je priglasila Evropska komisija v tem postopku.

Povzetek

Uradniki – Socialna varnost – Zavarovanje za primer poškodbe pri delu in poklicne bolezni – Spis o nezgodi – Pojem

(Kadrovski predpisi, členi 26, 26 in 73)

V okviru zdravniškega postopka za priznanje nezgode, ki jo je zadevni uradnik pravilno prijavil, in nato za določitev stopnje invalidnosti po stabilizaciji poškodb, ki so posledica navedene nezgode, ocena, da spis, pripravljen za preučitev te zahteve za priznanje, ni niti osebni spis uradnika v skladu s členom 26 navedenih predpisov niti njegova zdravstvena kartoteka v skladu s členom 26a Kadrovskih predpisov, ne pomeni napake pri razlagi Kadrovskih predpisov in skupnih pravil o zavarovanju za primer poškodbe pri delu in poklicne bolezni.

Niti Kadrovski predpisi niti skupna pravila o zavarovanju ne določajo formalno priprave spisa, če uradnik v skladu s členom 15(1) teh pravil vloži izjavo o nezgodi. Vendar je očitno, da vložitev take izjave v praksi pomeni, da mora organ, pristojen za imenovanja, v fizični obliki pripraviti spis, da bi v skladu s členom 18 teh skupnih pravil sprejel odločbo o priznanju dogodka kot nezgode in s tem povezano odločbo o določitvi stopnje trajne invalidnosti. Vendar ta spis obstaja le za potrebe postopka za sprejetje teh odločb. Med listinami, ki sestavljajo spis, pripravljen po vložitvi izjave o nezgodi, so lahko poleg izjave o nezgodi stališča uradnika glede okoliščin, v katerih je prišlo do dogodka, ki ga šteje za nezgodo v smislu skupnih pravil. Vendar taka stališča sama po sebi ne vplivajo niti na upravni status niti na kariero zadevne osebe. Poleg tega nimajo narave ugotovitev pooblaščenih tretjih oseb glede zdravstvenega stanja zadevne osebe. Zato se po naravi ne vložijo v osebni spis ali zdravstveno kartoteko.

(Glej točke 40, 41 in 43.)

SKLEP SPLOŠNEGA SODIŠČA (pritožbeni senat)

z dne 12. maja 2014

Luigi Marcuccio

proti

Evropski komisiji

„Pritožba — Javni uslužbenci — Uradniki — Akt, izdan v odgovor na zahtevo za vložitev dokumenta v spis, ki je bil sestavljen za preučitev zahteve za priznanje, da je dogodek, ki se je zgodil tožeči stranki, nezgoda — Neobstoj akta, ki posega v položaj — Pripravljalni akt — Informativni akt — Člen 94(a) Poslovnika Sodišča za uslužbence — Pritožba, ki je delno očitno nedopustna in delno očitno neutemeljena“

Predmet:

Pritožba zoper sklep Sodišča za uslužbence Evropske unije (prvi senat) z dne 29. februarja 2012 v zadevi Marcuccio proti Komisiji (F‑3/11), s katero se predlaga razveljavitev tega sklepa.

Odločitev:

Pritožba se zavrne. Luigi Marcuccio nosi svoje stroške in stroške, ki jih je priglasila Evropska komisija v tem postopku.

Povzetek

Uradniki – Socialna varnost – Zavarovanje za primer poškodbe pri delu in poklicne bolezni – Spis o nezgodi – Pojem

(Kadrovski predpisi, členi 26, 26 in 73)

V okviru zdravniškega postopka za priznanje nezgode, ki jo je zadevni uradnik pravilno prijavil, in nato za določitev stopnje invalidnosti po stabilizaciji poškodb, ki so posledica navedene nezgode, ocena, da spis, pripravljen za preučitev te zahteve za priznanje, ni niti osebni spis uradnika v skladu s členom 26 navedenih predpisov niti njegova zdravstvena kartoteka v skladu s členom 26a Kadrovskih predpisov, ne pomeni napake pri razlagi Kadrovskih predpisov in skupnih pravil o zavarovanju za primer poškodbe pri delu in poklicne bolezni.

Niti Kadrovski predpisi niti skupna pravila o zavarovanju ne določajo formalno priprave spisa, če uradnik v skladu s členom 15(1) teh pravil vloži izjavo o nezgodi. Vendar je očitno, da vložitev take izjave v praksi pomeni, da mora organ, pristojen za imenovanja, v fizični obliki pripraviti spis, da bi v skladu s členom 18 teh skupnih pravil sprejel odločbo o priznanju dogodka kot nezgode in s tem povezano odločbo o določitvi stopnje trajne invalidnosti. Vendar ta spis obstaja le za potrebe postopka za sprejetje teh odločb. Med listinami, ki sestavljajo spis, pripravljen po vložitvi izjave o nezgodi, so lahko poleg izjave o nezgodi stališča uradnika glede okoliščin, v katerih je prišlo do dogodka, ki ga šteje za nezgodo v smislu skupnih pravil. Vendar taka stališča sama po sebi ne vplivajo niti na upravni status niti na kariero zadevne osebe. Poleg tega nimajo narave ugotovitev pooblaščenih tretjih oseb glede zdravstvenega stanja zadevne osebe. Zato se po naravi ne vložijo v osebni spis ali zdravstveno kartoteko.

(Glej točke 40, 41 in 43.)